ລາຄານ້ຳມັນ ສູງຂຶ້ນ ຫຼັງຈາກ ອົງການ OPEC ຕົກລົງ ທີ່ຈະຫລຸດ ການຜະລິດ
ຂ່າວຄາວ ກ່ຽວ​ກັບ​ອົງການ OPEC ແລະ ຣັດເຊຍ ​ໄດ້ສົ່ງຜົນເຮັດໃຫ້ ລາຄານ້ຳມັນສູງຂຶ້ນ 10 ເປີເຊັນ ໃນນະຄອນ New York ແລະ ການເພີ່ມຂຶ້ນໂດຍລວມ ໃນຮຸ້ນຂອງພະລັງງານ.
ລາຄານ້ຳມັນຖີບໂຕຂຶ້ນອີກໃນວັນພະຫັດມື້ນີ້ ຊຶ່ງໄດ້ຮັບແຮງກະຕຸ້ນຈາກການຕົກລົງ ຂອງອົງການ OPEC ທີ່ຈະຫລຸດການຜະລິດນ້ຳມັນລົງ ເປັນຄັ້ງທຳອິດ ນັບຕັ້ງແຕ່ປີ 2008 ເປັນ ຕົ້ນມາ ການຕັດສິນໃຈດັ່ງກ່າວ ໄດ້ເຮັດໃຫ້ລາຄານ້ຳມັນສູງຂຶ້ນ 10 ເປີເຊັນໃນວັນພຸດ ວານນີ້ ແລະເຮັດໃຫ້ລາຄາຮຸ້ນໃນດ້ານພະລັງງານໂດຍທົ່ວໄປສູງຂຶ້ນ ລາຄານ້ຳມັນທີ່ສູງຂຶ້ນ ໃນວັນພະຫັດມື້ນີ້ ແມ່ນຢູ່ໃນລະດັບປານກາງ ຊຶ່ງຕົກເປັນປະ ມານ 50 ໂດລາຕໍ່ຖັງ ລັດຖະມົນຕີກະຊວງນ້ຳມັນຂອງອີຣ່ານໄດ້ກ່າວວ່າ ກຸ່ມປະເທດທີ່ຜະລິດນ້ຳມັນ ຈະ ຫລຸດການຜະລິດລົງ 1 ລ້ານ 2 ແສນຖັງຕໍ່ມື້ລວມເປັນ 32 ລ້ານ 5 ແສນ ຖັງຕໍ່ມື້ ຫຼື ຄິດສະເລ່ຍເປັນ 1 ເປີເຊັນໃນການຜະລິດ ຂອງໂລກ ກ່ອນໜ້າກອງປະຊຸມ ໃນວັນພຸດວານນີ້ ຢູ່ທີ່ນະຄອນ Vienna ລັດຖະມົນຕີ ກະຊວງ ພະລັງງານ ຂອງຊາອຸດີ ອາຣາເບຍ ໄດ້ກ່າວວ່າ ກຸ່ມ OPEC ຈະຂໍຮ້ອງ ໃຫ້ບັນດາ ປະເທດທີ່ບໍ່ເປັນສະມາຊິກ ຫລຸດການຜະລິດລົງ ເຊັ່ນກັນ ຣັດເຊຍ ຊຶ່ງບໍ່ໄດ້ເປັນສະມາຊິກຂອງ ກຸ່ມ OPEC ໄດ້ຕົກລົງທີ່ຈະຫລຸດການຜະລິດ ຂອງຕົນລົງ ໃນປະລິມານ 300,000 ຖັງຕໍ່ມື້ ກຸ່ມ OPEC ກ່າວວ່າ ຕົນຢາກຈະເຫັນ ລາຄານ້ຳມັນຂອງໂລກ ຢູ່ລະຫວ່າງ 55 ຫາ 60 ໂດລາຕໍ່ຖັງ ອັນເປັນລະດັບທີ່ຕົນ ກ່າວວ່າ ຈະຊ່ອຍຟື້ນຟູເສດຖະກິດ ທີ່ກາງຕໍ່ ນ້ຳມັນ ຊຶ່ງໄດ້ປະສົບກັບສະພາບລາຄາຕົກຕ່ຳ ຫລຸດ 50 ໂດລາຕໍ່ຖັງຢູ່ເລື້ອຍໆ ໃນ ໄລຍະສອງປີ ທີ່ຜ່ານມານີ້ ຂ່າວຄາວກ່ຽວກັບກຸ່ມປະເທດ OPEC ແລະ ຣັດເຊຍ ໄດ້ສົ່ງຜົນເຮັດໃຫ້ລາຄານ້ຳມັນ ສູງຂຶ້ນ 10 ເປີເຊັນ ໃນນະຄອນ New York ແລະ ການເພີ່ມຂຶ້ນໂດຍລວມ ໃນຮຸ້ນ ຂອງພະລັງງານ ລາຄານ້ຳມັນສູງຂຶ້ນ 4 ໂດລາ 21 ເຊັນໃນຕອນປິດຕະຫລາດໃນວັນພຸດວານນີ້ ເປັນ 49 ໂດລາກັບ 44 ເຊັນຕໍ່ຖັງ